Laimonis Siliņš

Laimonis Siliņš (—) bija ASV latviešu aktieris un režisors.

 Dzīvesgājums 
Dzimis 1926. gadā Rīgā. 1934./1935. gadā kā bērns sācis darboties Latvijas radiofona teātrī. 
Otrā pasaules kara laikā 1944. gadā devās bēgļu gaitās uz Vāciju, kur pabeidza mācības ģimnāzijā un darbojās pārvietoto personu (DP) nometnes teātrī. 1950. gadā pārcēlās uz dzīvi Oklendā ASV.Laimonis Siliņš: Šausmīgi nevaru ciest superpatriotus diena.lv 2013. gada 4. decembrī

Palo Alto Comedia teātra aktieris un režisors (1956–1965). 
1966. gadā kopā ar četriem citiem aktieriem Sanfrancisko nodibināja "Mazo teātri Sanfrancisko". Dibināšanas brīdī tā dalībniekiem profesionālas teātra izglītības nebija, taču bija vēlēšanās izveidot teātri, kas pamatā lika aktieru saskaņotu darbību, cilvēku raksturu un personību attiecību veidošanu.V. Hausmanis. Laimonis Siliņš un Sanfrancisko mazais teātris. Apgāds „Zinātne", 2014. Kopš 1971. gada Sanfrancisko Mazais teātris viesizrādēs sāka braukt uz Rīgu.Izdota Viktora Hausmaņa grāmata „Laimonis Siliņš un Sanfrancisko mazais teātris" lza.lv 
Darbojās teātrī Comedia Theatre Manhatan Play.
Kopš 1990. gada Latvijas Teātra darbinieku savienības biedrs.
1997. gadā apbalvots ar 5. šķiras Triju Zvaigžņu ordeni.
2013. gada novembrī Laimonis Siliņš Rīgā saņēma Spēlmaņu nakts balvu par mūža ieguldījumu.
2016. gadā pārtrauca vadīt teātri.

Miris 2019. gadā Sanfrancisko.

 Literatūra 
 V. Hausmanis. Laimonis Siliņš un Sanfrancisko mazais teātris. Apgāds „Zinātne", 2014.

 Atsauces 

Kategorija:1926. gadā dzimušie
Kategorija:Rīgā dzimušie
Kategorija:2019. gadā mirušie
Kategorija:Latviešu teātra aktieri
Kategorija:Trimdas latvieši
Kategorija:Triju Zvaigžņu ordeņa kavalieri